laion/Wikipedia-Exotic huggingface dataset:
ჰრუშოვა (კრიულენის რაიონი)

ჰრუშოვა (რუმ. Hruşova) — სოფელი მოლდოვაში, კრიულენის რაიონში. მდებარეობს ზღვის დონიდან 59 მეტრზე. 2004 წლის მონაცემებით, მოსახლეობა 1 064 ადამიანს შეადგენდა. მოლდოვის ადმინისტრაციული დაყოფა კრიულენის რაიონი მოლდოვის მოსახლეობის 2004 წლის აღწერის მონაცემები
ჰირტოპულ-მარე

ჰირტოპულ-მარე (რუმ. Hîrtopul Mare) — სოფელი მოლდოვაში, კრიულენის რაიონში. მდებარეობს ზღვის დონიდან 194 მეტრზე. 2004 წლის მონაცემებით, მოსახლეობა 2 483 ადამიანს შეადგენდა. მოლდოვის ადმინისტრაციული დაყოფა კრიულენის რაიონი მოლდოვის მოსახლეობის 2004 წლის აღწერის მონაცემები
ჰირტოპულ-მიკი

ჰირტოპულ-მიკი (რუმ. Hîrtopul Mic) — სოფელი მოლდოვაში, კრიულენის რაიონში. მდებარეობს ზღვის დონიდან 162 მეტრზე. 2004 წლის მონაცემებით, მოსახლეობა 1 417 ადამიანს შეადგენდა. მოლდოვის ადმინისტრაციული დაყოფა კრიულენის რაიონი მოლდოვის მოსახლეობის 2004 წლის აღწერის მონაცემები
ჩიმიშენი

ჩიმიშენი (რუმ. Cimişeni) — სოფელი მოლდოვაში, კრიულენის რაიონში. მდებარეობს ზღვის დონიდან 88 მეტრზე. 2004 წლის მონაცემებით, მოსახლეობა 2 868 ადამიანს შეადგენდა. მოლდოვის ადმინისტრაციული დაყოფა კრიულენის რაიონი მოლდოვის მოსახლეობის 2004 წლის აღწერის მონაცემები
ჩოპლენი

ჩოპლენი (რუმ. Ciopleni) — სოფელი მოლდოვაში, კრიულენის რაიონში. მდებარეობს ზღვის დონიდან 43 მეტრზე. 2004 წლის მონაცემებით, მოსახლეობა 1 180 ადამიანს შეადგენდა. მოლდოვის ადმინისტრაციული დაყოფა კრიულენის რაიონი მოლდოვის მოსახლეობის 2004 წლის აღწერის მონაცემები
აჰანეითი

აჰანეითი (აჰა-ნეით) — ძველი ეგვიპტელი ქალი, რომელიც ცხოვრობდა, პირველი დინასტიის დროს. აჰანეითს სახელი ქალღმერთ ნეითის პატივსაცემად დაარქვეს. აჰანეითი დაკრძალულია პირველი დინასტიის ფარაონ ჯეტისთან ერთად უმ ელ-ქააბში. სამარხს საფლავი ზი (ინგლ. Tomb Z) ეწოდება, სწორედ ამ სამარხში არის სტელა, რომელზეც დატანილია აჰანეითის სახელი. სტელას იუსი 14268 (ინგლ. UC 14268) ეწოდება. მეორე დინასტიის მმართველობის დაწყებამდე ეგვიპტეში არსებობდა ტრადიცია, რომლის მიხედვითაც სამეფო ოჯახის ზოგიერთი წევრი ფარაონთან ერთად, ერთ სამარხში იკრძალებოდა, რათა მმართველს იმ ქვეყნადაც გაჰყოლოდნენ. აქედან გამომდინარე არსებობს მოსაზრებები (ვერსია), რომ აჰანეითი შესაძლოა ყოფილიყო ფარაონ ჯეტის მეუღლე, ან სამეფო ოჯახთან დაკავშირებული პირი. მწირი ინფორმაციის გამო, დანამდვილებით უცნობია თუ ვინ იყო აჰანეითი. ↑ აბიდოსის სამარხთა სია. დაარქივებულია ორიგინალიდან — 2016-09-24. ციტირების თარიღი: 2015-08-03. ↑ პირველი დინასტიის სტელა (აბიდოსი)
დალამანი

დალამანი (თურქ. Dalaman) — ქალაქი სამხრეთ-დასავლეთ თურქეთში, ეგეოსის რეგიონში, მუღლის პროვინციის ერთ-ერთი საკურორტო ქალაქი. მდებარეობს ეგეოსის ზღვის სანაპიროზე. მუღლის პროვინციაში მდებარე თითქმის ყველა ქალაქი საკურორტოა და არც დალამანია გამონაკლისი. მდებარეობს 10 მეტრზე ზღვის დონიდან. 2012 წლის აღწერის მონაცემებით, მისმა მოსახლეობამ 24 807 ადამიანი შეადგინა. თუმცა, ზაფხულში ქალაქის მოსახლეობაზე მეტი ტურისტი ჩადის დალამანში. დალამანს აქვს მერია და მისი მერი არის მუჰამედ შაშმაზი. ქალაქ დალამანის ფართობი 621.86 კმ²-ია. დალამანში მდებარეობს თურქეთში ცნობილი „დალამანის აეროპორტი“. ტურიზმის გარდა, დალამანში ეკონიმიკის მნიშვნელოვანი დარგია სოფლის მეურნეობა, რადგან ქალაქში არის ძალიან ნაყოფიერი მიწა. დალამანს სამხრეთ-დასავლეთით ეგეოსის ზღვა ესაზღვრება. სამხრეთით მას ქალაქი ფეთჰიე ესაზღვრება, დასავლეთით — ორთაჯა, ხოლო ჩრდილოეთით — ქიოჩეგიზი. ამას გარდა, ქალაქ დალამანს აღმოსავლეთით დენიზლის პროვინცია ესაზღვრება. მუღლის პროვინცია თურქეთის ქალაქების სია ვიკისაწყობში არის გვერდი თემაზე: დალამანი Dalaman Airport official website დაარქივებული 2012-07-07 საიტზე Wayback Machine. (ინგლისური) Interactive Virtual Tour of Dalaman Area დაარქივებული 2012-07-06 საიტზე Wayback Machine.
ბაღდადის მუჰაფაზა

ბაღდადის მუჰაფაზა, იგივე ბაღდადის პროვინცია (არაბ. محافظة بغداد‎Muḥāfaẓät Baġdād) — ერთ-ერთი ერაყის 18 მუჰაფაზიდან. აქ მდებარეობს პროვინციისა და მთლიანად ქვეყნის დედაქალაქი ბაღდადი. დედაქალაქთან ერთად ის მოიცავს თაჯის, ჰუსეინის მაჰმუდის, ალ ტარმისა და აბუ ღარიბის რაიონები. მუჰაფაზა 4 555 კმ²-ზეა განფენილი და 2012 წლის მონაცემებით მასში 9 500 000 ადამიანი ცხოვრობს. ბაღდადის მუჰაფაზა ყველაზე პატარა ზომისაა პროვინციებს შორის, თუმცა ყველაზე მეტად დასახლებულია. ბაღდადის მუჰაფაზა ქვეყნის სხვა ნაწილებთან შედარებით, მეტად კეთილმოწყობილი და განვითარებულია. ოფიციალური საიტი
ვაჟა-ფშაველას ბიბლიოგრაფია

აქ წარმოდგენილია ვაჟა-ფშაველას ბიბლიოგრაფია. დრამები 6 ერთეული. პოემები 42 ერთეული. მოთხრობები 102 ერთეული. ლექსები 472 ერთეული. წერილები 101 ერთეული. კორესპონდენციები 23 ერთეული. სცენები (ფშავლების ცხოვრებიდამ) — 1889 წ. სცენები (სცენა ხევსურეთში) — 1889 წ. ტყის კომედია — 1911 წ. სცენა მთაში — 1889 წ. მოკვეთილი — 1894 წ. ნაკვესები — 1886-1908 წ.
ბაღდადური

ბაღდადური — ქართული ქალაქური ცეკვა. აღმოცენდა XIX საუკუნის II ნახევარში. განსაკუთრებით დამკვიდრდა ხალხურ საგაზაფხულო დღესასწაულზე — ყეენობაზე. ბაღდადურს საფუძვლად დაედო ძველებური ქართული გლეხური ცეკვა ბუქნა, ხტომითი მოძრაობები, პანტომიმის ელემენტები. სრულდება ნელი ტემპით. ბაღდადურის ერთ-ერთი მნიშვნელოვანი თეატრალიზებული დადგმაა „ძველი თბილისის სურათები“ (ქორეოგრაფი ირაკლი ბაგრატიონი). ბაღდადური გამოიყენა კომპოზიტორ ვიქტორ დოლიძემ ოპერაში „ქეთო და კოტე“. მუსიკალური ზომა 6/8. ქართული საბჭოთა ენციკლოპედია, ტ. 2, თბ., 1977. — გვ. 247.
კოლო ტურე

კოლო ტურე (დ. 19 მარტი, 1981) — კოტ-დ'ივუარელი ფეხბურთელი, მცველი. მისი ძმა იაია ასევე გამოჩენილი ფეხბურთელია. ტურეს კარიერა კოტ-დ'ივუარულ კლუბ „ასეკ მიმისასში“ დაიწყო. 2002 წელს კოლო ინგლისში გადაბარგდა და „არსენალს“ შეუერთდა ამ კლუბს უკავშირდება მისი კარიერის საუკეთესო წლები. 2009 წელს „სიტიში“ გადადის, სადაც ძმასთან ერთად თამაშობდა, 2013 წელს კი კარიერას „ლივერპულში“ აგრძელებს. კოტ-დ'ივუარის ჩემპიონატი: 2001,2002 კოტ-დ'ივუარის სუპერთასი: 1999 ინგლისის პრემიერლიგა: 2003-2004; 2011-2012 FA თასი: 2002-2003; 2004-2005; 2010-2011 FA Community Shield: 2002; 2004; 2012 ჩემპიონთა ლიგა: 2005-2006(მეორე ადგილი) Kolo Touré — სტატისტიკა საიტზე Soccerbase.com (ინგლისური)
იოლანდი ფისერი

იოლანდი ფისერი (ინგლ. Yolandi Visser; უფრო მეტად, ცნობილია თავისი სასცენო სახელით, იოლანდი ფისერით, რომელიც სტილიზებულია როგორც ¥o-landi Vi$$er; დ. 3 მარტი, 1984, პორტ-ალფრედი) — ალტერნატიული ჰიპ-ჰოპისა და რეივ ჯგუფის — „Die Antwoord“-ის სოლისტ-ვოკალისტი და მსახიობი. 16 წლის ასაკში, სკოლა-ინტერნატში სწავლებისას პირველად შეეცადა თავისი მუსიკალური ჩანაწერის გაკეთებას. სკოლის შემდეგ, სამუშაოდ კეიპტაუნში გადავიდა, სადაც შეხვდა თავის მომავალ მეუღლეს აგრეთვე მომღერალს უოტკინ ტიუდორ ჯონზს, რომელთანაც ერთად მუშაობდა ჯგუფ The Constructus Corporation-ის ჩანაწერებზე, ხოლო შემდეგ Max Normal-ის პროექტზე. 2006 წელს პროექტ Max Normal-ის დასრულების შემდეგ, იოლანდიმ ჯონზთან ერთად ჩამოაყალიბა ჯგუფი „Die Antwoord“, რომელიც სამი წევრისგან შედგება: ნინძა (უოტკინ ტიუდორ ჯონზი), იოლანდა ფისერი (ანრი დიუ ტუა) და DJ Hi-Tek (ჯასტინ დე ნობრეგა). 2007 წელს იოლანდის შეეძინა შვილი სახელად სიქსტინი, ხოლო 2011 წელს იშვილა 9 წლის ბიჭი სახელად ტოკი. ამჟამად იოლანდი და ჯონზი განქორწინებულები არიან. 2014 წელს იოლანდიმ და ჯონზმა მონაწილეობა მიიღეს ნილ ბლომკამპის ფილმში „ჩაპი“. იოლანდი ფისერი კინოფილმების ინტერნეტ-მონაცემთა ბაზაში Yolandi Visser Discography at discogs.com The Constructus Corporation Discography at discogs.com Die Antwoord site
Bring the Boys Back Home

„Bring the Boys Back Home“ — ინგლისური პროგრესული როკ-ჯგუფ პინკ ფლოიდის სიმღერა. იგი შეტანილია 1979 წლის ორმაგ ალბომში The Wall. ნოტების შემდეგ ისმის დოლის ხმა, რომელიც მარშის რიტმს იძენს (თვლა 4/4). სიმღერა პოლირიტმულია და რიტმი გრძელდება, ხოლო ორკესტრი, გუნდი და ვოკალი საკუთარ პარტიებს 12/8 თვლით ასრულებენ. როჯერ უოტერსი მაღალ რეგისტრში მღერის, გუნდთან ერთად. სიმღერის ბოლოს კარზე კაკუნია და მეორდება ხმები ალბომის სხვადასხვა ეპიზოდიდან. როჯერ უოტერსი ამბობდა, რომ „Bring the Boys Back Home“ ალბომის ცენტრალური კომპოზიციაა. ფიტჩი, ვერნონ (2005). The Pink Floyd Encyclopedia (მესამე გამოცემა). ISBN 1-894959-24-8. ↑ სტრონგი, მარტინ ჩ. (2004). The Great Rock Discography, მეშვიდე, ედინბურგი: Canongate Books, გვ. 1177. ISBN 1-84195-551-5.  ↑ მებეტი, ენდი (1995). The Complete Guide to the Music of Pink Floyd. ლონდონი: Omnibus Press. ISBN 0-7119-4301-X.  ↑ Pink Floyd: The Wall (1980 Pink Floyd Music Publishers Ltd., London, England, ISBN 0-7119-1031-6 [USA ISBN 0-8256-1076-1]) ↑ Pink Floyd: The Final Cut (1983 Pink Floyd Music Publishers Ltd., London, England.) ↑ Phil Rose, Which One's Pink? An Analysis of the Concept Albums of Roger Waters & Pink Floyd (Collector's Guide Publishing, Inc., Box 62034, Burlington, Ontario, Canada, L7R 4K2, http://www.cgpublishing.com ISBN 1-89652217-3)
ბაღვაშები

ბაღვაშები — მსხვილ ფეოდალთა საგვარეულო IX-XIII საუკუნეებში საქართველოში, არგვეთის (ზემო იმერეთი) ძველი მფლობელები. IX საუკუნის 70-იან წლებში გვარის უფროსი წარმომადგენელი ლიპარიტ ბაღვაში დავით I ქართველთა კურაპალატის (876-881) ყმობაში (ვასალობაში) შევიდა, მიიღო მისგან მიწა-წყალი თრიალეთში და შექმნა ძლიერი კლდეკარის საერისთავო. მის შთამომავლებს ერისთავთ-ერისთავის ტიტული ჰქონდათ. ბაღვაშების მეორე შტოს წარმომადგენლები იყვნენ რაჭის ერისთავები კახაბერისძენი. ბაღვაშებთა კლდეკარის შტოს პოლიტიკური ძლიერების ბაზას წარმოადგენდა მათი სამამულო სამფლობელო არგვეთი და პატრონყმობის საფუძველზე მიღებული კლდეკარის საერისთავო. კლდეკარის ბაღვაშები აქტიურად მონაწილეობდნენ ჯერ ტაო-კლარჯეთის ბაგრატიონთა დავაში მიწა-წყლისათვის, შემდეგ საქართველოს სამეფო-სამთავროთა ბრძოლაში პირველობისა და ქვეყნის გაერთიანებისათვის. გაძლიერებული ბაღვაშები ცდილობდნენ საერისთავო მიწა-წყალი მამულად გადაექციათ. საგვარეულოს არსებობის მთელ მანძილზე ისინი ოპოზიციაში ედგნენ გაერთიანებული საქართველოს მეფეებს (ლიპარიტ IV, ლიპარიტ V, რატი I, ივანე ლიპარიტის ძე). ამ შტოს უკანასკნელი წარმომადგენლის დავით IV აღმაშენებლის დროის პოლიტიკური მოღვაწის, რატის გარდაცვალების შემდეგ მეფემ კლდეკარის საერისთავო გააუქმა. XII-XIII საუკუნეებში ცენტრალური ხელისუფლების წინააღმდეგ მებრძოლთა რიგებში იყვნენ ბაღვაშების რაჭის შტოს წარმომადგენლები - კახაბერისძენი. ამ გვარის უკანასკნელი წარმომადგენელი კახაბერ კახაბერისძე მონღოლთან კავშირის გამო მკაცრად დასაჯა დავით VI-მ (1245-1293). არისტაკეს ლასტივერტეცი, ისტორია , ე. ცაგარეიშვილის გამოც. თბ., 1974; მატიანე ქართლის ცხოვრება, ს. ყაუხჩიშვილის გამოც. ტ.1, თბ., 1955; ცხოვრება მეფეთ-მეფისა დავითისი, იქვე; ჟამთააღმწერელი, იქვე, ტ. 2, თბ., 1959 კოპალიანი ვ., ქართული საბჭოთა ენციკლოპედია, ტ. 2, თბ., 1977. — გვ. 247. კოპალიანი ვ., ფაღავა ყ., ენციკლოპედია „საქართველო“, ტ. 1, თბ., 1997. — გვ. 378-379.
ოთხმოცი ათასი კილომეტრი წყალქვეშ

„80 000 კილომეტრი წყალქვეშ“, ორიგინალური დასახელებაა „20 000 ლიე წყალქვეშ“ (ფრანგ. Vingt mille lieues sous les mers) — ფრანგი მწერლის, ჟიულ ვერნის სათავგადასავლო ჟანრის რომანი, რომელიც პირველად 1870 წელს გამოიცა. ზღვაში გამოჩნდება რვაფეხას მსგავსი, მაგრამ მასზე რამდენიმეჯერ დიდი არსება, რომელიც რამდენიმე გემს გაანადგურებს. იგი წყლის ურჩხული ჰგონიათ და მის მოსაკლავად ყველაფერს აკეთებენ. მის გასანადგურებლად აგზავნიან გემ „აბრაამ ლინკოლნს“. ამ გემზე არის ბუნებისმეტყველების პროფესორი თავის რამდენიმე თანამგზავრთან ერთად. ისინი მოხვდებიან ამ რვაფეხის მსგავს არსებაზე. სინამდვილეში, იგი არაა წყალქვეშა ურჩხული. ის გემია, რომელსაც „ნაუტილუსი“ ეწოდება. ეს გემი ყველასათვის კარგად ცნობილ კაპიტან ნემოს ეკუთვნის. ის ტყვეობაში ამყოფებს პროფესორ არონაკსსა და მის მეგობრებს და ეუბნება, რომ ვერასოდეს მოახერხებენ „ნაუტილუსიდან“ გაღწევას. რომანში ბრწყინვალედაა აღწერილი წყალქვეშა სამყარო. პროფესორი არონაკსი თითქმის მსოფლიოში მდებარე ყველა ოკეანესა თუ ზღვას შემოივლის. მას ძალიან მოეწონება ეს ყველაფერი, თუმცა მაინც სურს, რომ ხმელეთზე მოახერხოს დაბრუნება და ამისათვის მუდამ გეგმებს აწყობს. საბოლოოდ, იგი და მისი მეგობრები მოახერხებენ „ნაუტილუსიდან“ დაღწევას, როცა გემი განადგურდება. ნაუტილუსს მთლიანად ზღვა შთანთქავს, ხოლო კაპიტანი ნემოს ბედი ბუნებისმეტყველების პროფესორისთვის უცნობი რჩება. 80 000 კილომეტრი წყალქვეშის გაგრძელებაა რომანი საიდუმლო კუნძული, რომელშიც კაპიტანი ნემოს ისტორია გრძელდება. ვიკისაწყობში არის გვერდი თემაზე: ოთხმოცი ათასი კილომეტრი წყალქვეშ Twenty Thousand Leagues under the Seas, full text of the Oxford University Press edition and translation by Verne scholar, William Butcher (with an introduction, notes and appendices) Twenty Thousand Leagues Under the Seas დაარქივებული 2017-04-29 საიტზე Wayback Machine. , p.d. trans. by F. P. Walter prepared in 1991. „20,000 Leagues under the Sea“ — Project Gutenberg-ზე, obsolete translation by Lewis Mercier, 1872 Twenty Thousand Leagues Under the Sea, audio version (ფრანგული) Map the trajectory of Nautilus Manuscripts of Twenty Thousand Leagues Under the Sea in gallica.bnf.fr დაარქივებული 2014-04-12 საიტზე Wayback Machine.
მუჰამედ ნაჯიბ ალ-რუბაი

მუჰამედ ნაჯიბ ალ-რუბაი (არაბ. محمد نجيب الربيعي‎‎; დ. 1904, ბაღდადი, ოსმალეთის ერაყი — გ. 1965, ბაღდადი, ერაყი) — ერაყის სახელმწიფო მოღვაწე. 1958-1963 წლებში ერაყის პრეზიდენტი. თანამდებობა დატოვა სახელმწიფო გადატრიალების შედეგად. დაიბადა 1904 წელს ოსმალეთის ერაყში. 1958 წელს აბდ ალ-ქარიმ კასიმთან ერთად მონაწილეობდა ერაყის რევოლუციაში. მუჰამედ ნაჯიბი გახდა ერაყის პრეზიდენტი, ხოლო კასიმმა დაიკავა პრემიერ-მინისტრის თანამდებობა. 1963 წლის სამხედრო გადატრიალების დროს კასიმი მოკლეს, ხოლო ნაჯიბი გადადგა. გარდაიცვალა 1965 წელს. ერაყის ისტორიის ქრონოლოგია (ინგლისური) ერაყის ისტორია (ინგლისური)
ჯოვანი დოს სანტოსი

ჯოვანი დოს სანტოს რამირესი (ესპ. Giovani dos Santos Ramírez; დ. 11 მაისი, 1989, მონტერეი) — მექსიკელი ფეხბურთელი, მექსიკის ნაკრების წევრი. დოს სანტოსი „ბარსელონას“ საფეხბურთო ადკადემიის აღზრდილია, მაგრამ ამ კლუბში ფეხი ვერ მოიკიდა და მხოლოდ ერთი სეზონი იასპარეზა. გამოძახებული იყო ეროვნულ ნაკრებში მსოფლიოს 2010 და 2014 წლების ჩემპიონატებზე. შეგიძლიათ იხილოთ მედიაფაილები თემაზე „ჯოვანი დოს სანტოსი“ ვიკისაწყობში. ოფიციალური საიტი ჯოვანი დოს სანტოსი — ფიფას ჩანაწერი[დაარქივებული] Giovani Dos Santos — სტატისტიკა საიტზე Soccerbase.com (ინგლისური) ჯოვანი დოს სანტოსი Twitter-ზე ჯოვანი დოს სანტოსი Facebook-ზე ჯოვანი დოს სანტოსი Instagram-ზე
ოთხი მოტივი

„ოთხი მოტივი“ — ქართულენოვანი სამოტივაციო, საგანმანათლებლო და ანალიტიკური ინტერნეტჟურნალი. დაარსდა 2011 წლის 24 მარტს. ჟურნალის ოფიციალური საიტი.
ბაღის ტუხტი

ბაღის ტუხტი (ლათ. Althaea rosea) — ლამაზად მოყვავილე დეკორატიული მცენარე ბალბისებრთა ოჯახისა. იზრდება 2,5 მ-მდე. აქვს მთლიანი ან თათიებრ დანაკვთული ფოთოლი, ყვავილი — მარტივი ან ბუთხუზა. ყვავილობს უხვად და ნაირფერად (თეთრი, ვარდისფერი, იისფერი ან მოშავო-მოწითალო). იყენებენ ყვავილნარებსა და გაზონებში მასობრივ ნარგაობად, ყვავილწნულებში, სამკურნალოდ და სამღებრო საქმეში. ღეროს ბოჭკოსაგან ამზადებენ თოკს, ხეზს, ჯვალოს. ქართული საბჭოთა ენციკლოპედია, ტ. 2, თბ., 1977. — გვ. 247.
ანბარის მუჰაფაზა

ანბარის მუჰაფაზა, იგივე ანბარის (ალ ანბარის) პროვინცია (არაბ. محافظة الأنبار) — ფართობით ერაყის უდიდესი მუჰაფაზა, ქვეყნის 18 მუჰაფაზიდან. განფენილია 138 501 კმ²-ზე და მოიცავს ერაყის ტერიტორიის დასავლეთ ნაწილს. ესაზღვრება სირიას, იორდანიასა და საუდის არაბეთს. მუჰაფაზის დედაქალაქია რამადი. მასთან ერთად მისი უდიდესი ქალაქებია ფალუჯაჰი და ჰადითა. 2011 წლის მონაცემებით მუჰაფაზაში 1 561 407 ადამიანი ცხოვრობს. 1962 წელს ძველი სახელი დულამის მუჰაფაზა შეიცვალა რამანდის მუჰაფაზით, ხოლო 1976 წელს სახელი კიდევ ერთხელ გადაერქვა და დღევანდელი ეწოდა. 2015 წლიდან ანბარის მუჰაფაზა ოკუპირებულია ერაყისა და ლევანტის ისლამური სახელმწიფოს მიერ. ↑ Citypopulation.de
ჰაგნაუ-ამ-ბოდენზეე

ჰაგნაუ-ამ-ბოდენზეე (გერმ. Hagnau am Bodensee) — თემი გერმანიაში, ბადენ-ვიურტემბერგის ფედერალურ მხარეში, ტიუბინგენის ადმინისტრაციული ოლქის შემადგენლობაში, ბოდენზეეს რაიონში. თემის ფართობია 2,93 კმ², მოსახლეობა, 2013 წლის 31 დეკემბრის მდგომარეობით, შეადგენს 1 397 ადამიანს. ვიკისაწყობში არის გვერდი თემაზე: ჰაგნაუ-ამ-ბოდენზეე ოფიციალური საიტი ↑ Alle politisch selbständigen Gemeinden mit ausgewählten Merkmalen am 31.12.2022 — DESTATIS, 2023. <a href="https://wikidata.org/wiki/Track:Q122987347"></a><a href="https://wikidata.org/wiki/Track:Q764739"></a>
ბაბილის მუჰაფაზა

ბაბილის მუჰაფაზა იგივე ბაბილის პროვინცია (არაბ. محافظة بابل) — ერაყის ერთ-ერთი მუჰაფაზა, ქვეყნის 18 მუჰაფაზიდან. მდებარეობს ქვეყნის სამხრეთ ნაწილში. მოიცავს 4 რაიონს. მუჰაფაზას ადმინისტრაციული ცენტრი არის ქალაქი ჰილა. მუჰაფაზის ფართობი 5 603 კმ²-ია. 2014 წლის აღწერის მონაცემებით, ბაბილის პროვინციის მოსახლეობა 2,000,000 ადამიანს შეადგენდა. აქედან 600 000-მდე ადამიანი ადმინისტრაციულ ცენტრ ქალაქ ჰილაში ცხოვრობს. 2013 წლის 20 აპრილიდან დღემდე, ბაბილის მუჰაფაზის გუბერნატორი არის სადიქ მადლოოლ ჰამად იასიმი. მუჰაფაზის მოსახლეობის უდიდესი ნაწილი არის მუსლიმი. ბაბილის ისტორიული სახელია ბაბილონი. ამ სახელით მას დღესაც მოიხსენიებენ. იგი იყო ისტორიული ბაბილონეთის დედაქალაქი. "Babil Governorate Profile" დაარქივებული 2015-07-29 საიტზე Wayback Machine. Reports, Maps and Assessments of Iraq's Governorates from the UN Joint Analysis and Policy Unit
მუკუზანი (ღვინო)

მუკუზანი — კახეთის მხარეში, მუკუზანში მოყვანილი საფერავისგან დამზადებული ადგილწარმოშობის დასახელების, კონტროლირე­ბადი უმაღლესი ხარისხის წითელი მშრალი ღვინო. მუკუზანი ძველდება მუხის კასრში სულ ცოტა 3 წელი, მაშინ როცა ქინძმარაული ორი წელი, ხოლო საფერავი მხოლოდ ერთი. მუკუზანი გამოირჩევა მუქი წითელი ფერით, სურნელში იგრძნობა მუხისა და კენკროვანის ტონები. მუკუზანს უხდება ტრადიციული ქართული ტკბილეული და შემწვარი ხორცის კერძები. ალკოჰოლის შემცველობა უნდა იყოს 10,5-12,5 % და ტიტრული მჟავიანობა 6,0-7,0 %. მუკუზანი იწარმოება 1888 წლიდან. მუკუზანი მიიჩნევა საფერავისგან ნაწარმოებ საუკეთესო მშრალ ღვინოდ. აქვს მრავალი საერთაშორისო მედალი. "მუკუზანი წითელი ღვინო" "Hvino News" - ქართული მეღვინეობის ინფორმაციები დაარქივებული 2020-10-01 საიტზე Wayback Machine. ქართული ღვინის კატალოგი დაარქივებული 2014-03-31 საიტზე Wayback Machine.
ბასრის მუჰაფაზა

ბასრის მუჰაფაზა იგივე ბასრის (ალ ბასრის) პროვინცია (არაბ. محافظة البصرة) — ერაყის ერთ-ერთი მუჰაფაზა ქვეყნის 18 მუჰაფაზიდან. მდებარეობს მის სამხრეთ-აღმოსავლეთ ნაწილში. ადმინისტრაციული ცენტრი ქალაქი ბასრა. მუჰაფაზა მოიცავს 7 რაიონს. მას აღმოსავლეთით ირანი ესაზღვრება, ხოლო სამხრეთით — ქუვეითი. მისი ფართობი 19 070 კმ²-ია. პროვინციის ერთ-ერთი ქალაქი, ფაო მდებარეობს სპარსეთის ყურის სანაპიროზე. 2011 წლის აღწერის მონაცემებით, ბასრის მუჰაფაზის მოსახლეობამ 4 700 000 ადამიანი შეადგინა, საიდანაც დაახლ. 2 300 000 ქალაქ ბასრაში ცხოვრობს. ქალაქი ბასრა არის სიდიდით მეორე ქალაქი ერაყში დედაქალაქ ბაღდადის შემდეგ და ქვეყნის მთავარი საპორტო ქალაქი. ბასრის მუჰაფაზის გუბერნატორი არის მაჯიდ ალ ნასრავი. მუჰაფაზის ფართობით უდიდესი ქალაქი არის ზუბაირი (ალ-ზუბაირი). ბასრის პროვინციაში მცხოვრებთა უდიდესი ნაწილი არის მუსლიმი. ბასრა დიდი ხნის განმავლობაში იმყოფებოდა ოსმალეთის იმპერიის შემადგენლობაში. 1920 წელს, მას შემდეგ, რაც ოსმალეთის იმპერია დაიშალა მისი რამდენიმე პროვინცია ბრიტანეთის იმპერიამ მიიღო, მათ შორის ბასრაც. 1932 წელს ბასრა ბრიტანეთისაგან გათავისუფლდა და შევიდა ახლადჩამოყალიბებულ ერაყის სამეფოს შემადგენლობაში. ოფიციალური საიტი (არაბული ენა) ოფიციალური საიტი დაარქივებული 2016-05-05 საიტზე Wayback Machine. (ინგლისური)
ნახევრადხეშეშფრთიანები

ნახევრადხეშეშფრთიანები, ბაღლინჯოები (Hemiptera), მწერების რიგი. მათი სხეულის სიგრძე 0,7 მმ-იდან 12 სმ-მდე აღწევს. აქვთ მწუწნავი პირის აპარატი. აქვთ 2 წყვილი ფრთა, რომლებიც გაუშლელად უფარავს მუცელს. ზოგ ნახევრადხეშეშფრთიანებს ფრთები დამოკლებული აქვთ, ზოგს განუვითარებელიც (საწოლის ბაღლინჯო). აქვთ სუნიანი ჯირკვლები, რომელთა გამონაყოფი აფრთხობს მტერს ან იზიდავს მოწინააღმდეგე სქესის წარმომაგდენელს. გარდაქცევა არასრულია. უმეტესობა ხმელეთზე, ზოგი წყალში ან მის ზედაპირზე ცხოვრობს. ხმელეთის ფორმების უმრავლესობა ფიტოფაგია, იკვებებიან მცენარეთა წვენებით. არიან მტაცებლებიც. ზოგი კი პარაზიტულ ცხოვრებას ეწევა. წყლის ფორმები ცხოვრობენ წყლის სიზრქეში, ზედაპირზე ან წყლის ნაპირას; მათი უმრავლესობა ატმოსფერული ჟანგბადით სუნთქვას, Aphelochiridae-ს ოჯახის წარმომადგენლები კი - წყალში გახსნილი ჟანგბადით. ნახევრადხეშეშფრთიანები გავრცელებული არიან მთელ დედამიწაზე. ცნობილია 50-მდე ოჯახის 30 ათასამდე სახეობა. საქართველოში გავრცელებულია 37 ოჯახის 600-მდე სახეობა. საქართველოში სასოფლო-სამეურნეო კულტურების მავნებელია 70-მდე სახეობა - მათგან პურეულ მარცვლოვანებს აზიანებს მავნე კუსებურა (Eurygaster integriceps) და Notostira -სა და Trigonotylus-ის გვარების წარმომადგენლები; ბოსტნეულ კულტურებს - ჯვაროსანთა ბაღლინჯოები (Eurydema-ს გვარიდან); საკვებ ბალახებს - იონჯის ბაღლინჯო (Adelphocoris lineolatus); ხეხილოვან კულტურებს - მსხლის ბაღლინჯო (Stehpanitis pyri) და სხვა. ზოგი ფიტოფაგი ნახევრადხეშეშფრთიანები მცენარეთა ვირუსულ დაავადებათა გადამტანია (Lygus გვარის წარმომადგენლები). პარაზიტული ფორმებიდან ცნობილია საწოლის ბაღლინჯო (Cimex lectularius). Cimex-ისა და Oeciacus-ის გვარების ზოგიერთი სახეობა ფრინველებსა და მღრღნელებზე პარაზიტობენ. ხმელეთის მტაცებელი ნახევრადხეშეშფრთიანებიდან ცნობილია სასარგებლო ფორმებიც (Orius-ისა და Nabis-ის გვარების წარმომადგენლები), რომლებიც მწერებისა და ტკიპების კვერცხებს, მატლებსა და ზრდასრულ ფორმებს. წყლის მტაცებელი ფორმებიდან ზოგიერთი ანადგურებს სარეწაო თევზების ქვირითსა და ლიფსიტებს. ზაიცევა ი., ქართული საბჭოთა ენციკლოპედია, ტ. 7, თბ., 1984. — გვ. 352.
დიიალის მუჰაფაზა

დიიალის მუჰაფაზა, იგივე დიიალის პროვინცია (არაბ. ديالى) — ერთ-ერთი ერაყის 18 მუჰაფაზიდან. მდებარეობს ქვეყნის ჩრდილო-აღმოსავლეთ ნაწილში. ფართობის დიდი ნაწილი მდინარე დიიალის ხეობაში მდებარეობს. მთლიანობაში ის განფენილია 17 685 კმ²-ზე და 2011 წლის მონაცემებით მისი მოსახლეობა 1 443 200 ადამიანს შეადგენს. მუჰაფაზის ადმინისტრაციული ცენტრია ბაქუბაჰი. 1989 წელს აქ აშენდა დიიალის მედია ცენტრი, რომელიც ერთ-ერთი მნიშვნელოვანია მთელს ერაყში. 2008 წელს აშშ-ს გავლენის გაძლიერებით მუჰაფაზაში მნიშვნელოვნად შემცირდა ალ-ქაიდას გავლენა. 2011 წელს დიიალის მუჰაფაზას ნახევრად ავტონომიური ნაწილის სტატუსი მიენიჭა. ↑ Citypopulation.de
დაჰუკის მუჰაფაზა

დაჰუკის მუჰაფაზა იგივე დაჰუკის პროვინცია (არაბ. محافظة دهوك‎, ქურთ. پارێزگای دھۆک) — ერაყის ერთ-ერთი მუჰაფაზა ქვეყანა მდებარე 18-დან. მდებარეობს ქურთისტანში და შესაბამისად, ამ მუჰაფაზაში ძირითადად ქურთები სახლობენ. ადმინისტრაციული ცენტრი ქალაქი დაჰუკი. მოიცავს 7 რაიონს. დაჰუკის მუჰაფაზა სირიისა და თურქეთის საზღვართან მდებარეობს. მას თურქეთი ჩრდილო-დასავლეთით ესაზღვრება, ხოლო სირია — დასავლეთით. 2011 წლის აღწერის მონაცემებით, დაჰუკის მუჰაფაზის მოსახლეობამ 1 356 415 ადამიანი შეადგინა. აქედან მილიონზე მეტი ადამიანი პროვინციის ადმინისტრაციულ ცენტრ ქალაქ დაჰუკში ცხოვრობს. მუჰაფაზის ფართობი 6 553 კმ²-ია. დაჰუკის მუჰაფაზის გუბერნატორი არის ფარჰად ამეენ ათრუში. მუჰაფაზის ახალი ამბები
1942

ვიკისაწყობში არის გვერდი თემაზე: 1942 1942 (ათას ცხრაას ორმოცდაორი) წელი — გრიგორიანული კალენდრის არანაკიანი წელიწადი, რომლის პირველი დღეა ხუთშაბათი. ეს წელი არის XX საუკუნის მე-5 დეკადის მე-2 წელი. მთავარი სტატია: კატეგორია:დაბადებული 1942. 1 იანვარი : გიორგი წერეთელი — ქართველი ეკონომისტი 1 იანვარი  : ალასან უატარა — კოტ-დ’ივუარის პოლიტიკური მოღვაწე. 3 იანვარი  : ლასლო შოიომი — უნგრელი იურისტი 5 იანვარი : გიორგი არსენიშვილი — ქართველი პოლიტიკოსი (გ. 2010) 7 იანვარი: ალექსანდრე რონდელი — ქართველი პოლიტოლოგი (გ. 2015) 8 იანვარი  : კოიძუმი ძიუნიტირო— იაპონიის პრემიერ-მინისტრი 2001–2006 წლებში 8 იანვარი  : დუგ მაუნტჯოი — ყოფილი უელსელი პროფესიონალი სნუკერისტი 8 იანვარი : სტივენ ჰოკინგი — ბრიტანელი ფიზიკოსი და ასტროფიზიკოსი. 17 იანვარი : მუჰამედ ალი — ამერიკელი მოკრივე. (გ. 2016) 22 იანვარი  : იაკობ პაპიაშვილი — ქართველი მწერალი, მკვლევარი და პუბლიცისტი. 22 იანვარი  : ამინ ჟმაიელი — ლიბანის პრეზიდენტი (1982–1988) 23 იანვარი  : პუნსალმაგიინ ოჩირბატი — მონღოლი პოლიტიკოსი. 25 იანვარი: ეუსებიო — პორტუგალიელი ფეხბურთელი (გ. 2014) 12 თებერვალი : ეჰუდ ბარაკი — ისრაელის სამხედრო და პოლიტიკური მოღვაწე 12 თებერვალი : დონალდ რეიფილდი — ბრიტანელი თანამედროვე რუსულისა და ქართულის ლიტარატურათმცოდნე 14 თებერვალი : მაიკლ ბლუმბერგი — ქალაქ ნიუ-იორკის მერი 2002–2013 წლებში 23 თებერვალი  : დიონკუნდა ტრაორე — მალის პოლიტიკური მოღვაწე 28 თებერვალი : დინო ძოფი — ლეგენდარული იტალიელი ფეხბურთელი 2 მარტი : ლუ რიდი — ამერიკელი როკ-მუსიკოსი (გ. 2013) 9 მარტი : ჯონ კეილი — ბრიტანელი მუსიკოსი 11 მარტი : ალექსანდრე ბასილაია — ქართველი კომპოზიტორი (გ. 2009) 12 მარტი : ავთანდილ ბაკურიძე — ქართველი ფერმწერი 13 მარტი : მაყვალა ქასრაშვილი — ქართველი საოპერო მომღერალი (სოპრანო) 13 მარტი : სკეტმენ ჯონი — ამერიკელი მუსიკოსი (გ. 1999) 29 მარტი : სკოტ უილსონი — ამერიკელი მსახიობი (გ. 2018) 2 ივნისი : ტონი ბუზანი – ინგლისელი მწერალი და განათლების კონსულტანტი. 18 ივნისი : მაკარტნი, პოლ — ინგლისელი მუსიკოსი, "The Beatles-ის" წევრი 13 ივლისი : ფორდი, ჰარისონ— ამერიკელი მსახიობი 25 ნოემბერი : რომან რურუა — ქართველი მოჭიდავე (ბერძნულ-რომაული სტილი). 27 ნოემბერი : ჰენდრიქსი, ჯიმი —ამერიკელი მუსიკოსი (გ. 1970) 29 ნოემბერი : ეთერ კაკულია — ქართველი მომღერალი (გ. 2015) მთავარი სტატია: კატეგორია:გარდაცვლილი 1942. 12 თებერვალი : ვუდი, გრანტ — ამერიკელი ფერმწერი (დ.1891) 15 თებერვალი : ახვლედიანი, არდევან — ქართველი მეან-გინეკოლოგი (დ. 1897) 23 თებერვალი : ცვაიგი, შტეფან — ავსტრიელი მწერალი (დ.1881) 28 მარტი : ახნაზაროვი, არტემ — ქართველი მწერალი, ჟურნალისტი, მთარგმნელი, საზოგადო მოღვაწე (დ. 1866) 30 ივლისი : ლეოპოლდ მანდიჩი — რომის კათოლიკური ეკლესიის წმინდანი. 8 დეკემბერი : კანი, ალბერტ — ამერიკელი არქიტექტორი (დ. 1869) ფიზიკა : –– ქიმია : –– ფიზიოლოგია და მედიცინა : –– ლიტერატურა : –– მშვიდობა : ––